इस गांव में 80 परिवार हैं और ये सभी अन्य गांवों की तरह जीविका के लिए खेती और पशुपालन पर आश्रित हैं। यहां के बाशिंदे भी भैंसें पालते हैं। पहले गायें भी पालते थे तब जंगल ज्यादा था। और उस समय बच्चों को पढ़ाने का चलन नहीं था, तब वे पशु चराने का काम करते थे लेकिन अब सब बच्चे पढ़ना चाहते हैं। यह अलहदा बात है कि स्कूल बिल्डिंग अच्छी होने के बावजूद पढ़ाई का स्तर अच्छा नहीं है। सरकारी स्कूलों की हालत खराब है। देशी अनाजइस गांव के लोगों ने जल, जंगल और जमीन जैसे प्राकृतिक संसाधनों का उपयोग किया है और इसी से इसकी पहचान स्वावलंबी और आदर्श गांव के रूप में की जाती है। इस इलाके के प्रमुख अखबार में इस गांव की कहानी पहले पन्ने पर प्रकाशित हो चुकी है। बारहनाजा की मिश्रित फसलें, गांव में साफ-सफाई व पानी का प्रबंधन, जंगल की रखवाली और खेतों की जंगली जानवरों से सुरक्षा गांव वाले मिलकर करते हैं।